Algengi yfirþyngdar og offitu hefur aukist hratt á Íslandi og er nú stærsta ógnin við framtíðar heilsufar þjóðarinnar . Alþjóða heilbrigðisstofnunin skilgreinir offitu sem líkamsþyngdarstuðul ( BMI : body mass index ) > 30 kg / m 2 og alvarlega offitu þegar BMI er > 35 kg / m 2 . Árið 2007 voru um 20% Íslendinga með BMI > 30 kg / m 2 eða um 60.000 einstaklingar . Áætla má að um fimmtungur þeirra sé með BMI > 35 kg / m 2 eða um 12.000 manns . Leiðandi sérfræðingur á sínu sviði / / Aðalsteinn Arnarson er skurðlæknir með sérhæfingu í aðgerðum í efri hluta kviðarhols þar á meðal offituaðgerðum . Við bjóðum upp á þverfaglega þjónustu fyrir einstaklinga í yfirþyngd . Í teyminu starfa meðal annars skurðlæknir , hjúkrunarfræðingar og næringarfræðingur . Hvaða meðferðir eru í boði og hver er árangurinn ? / / Offituaðgerðir eru eina meðferðin sem gefur varanlegan árangur í baráttunni við fylgisjúkdóma offitu . Á Klíníkinni eru framkvæmdar þrjár tegundir aðgerða sem allar eru framkvæmdar um kviðsjá : Magahjáveita - hægt er að velja á milli tveggja tegunda hjáveituaðgerða Hefðbundin magahjáveita ( gastric bypass ) var lengi algengasta aðgerðin . Þyngd sjúklinga minnkar varanlega og sykursýki af gerð 2 læknast í 70% tilfella . Líta verður á hjáveitu sem endanlega aðgerð . Mini-hjáveita eða einnar-tengingar hjáveita ( mini-gastric bypass eða one-anastomosis gastric bypass ) er nýlegt afbrigði af hjáveituaðgerð . Hún er einfaldari í framkvæmd auk þess sem minni hætta er á fylgikvillum . Áhrif hennar á þyngd og efnaskiptasjúkdóma er sambærileg við hefðbundna hjáveitu . Magaermi ( Sleeve gastrectomy ) er algengasta tegund offituaðgerða . Hún er einföld í framkvæmd og alvarlegir fylgikvillar eru sjaldgæfir . Aðgerðin hefur góð áhrif á þyngd og efnaskiptasjúkdóma eins og sykursýki gerð 2 , en áhrifin eru yfirleitt ekki jafn mikil og eftir magahjáveitu . Verðskrá : Aðgerðir vegna offitu eru ekki innan samnings sérfræðilækna og Sjúkratrygginga Íslands . Sjúklingur þarf því að greiða aðgerðina að fullu . Verð aðgerðar er 1.200.000 kr. og er allur kostnaður vegna aðgerðar og legu í kjölfar aðgerðar innifalinn . Sjúklingur útskrifast að jafnaði daginn eftir aðgerð . Sum stéttarfélög veita styrk sem nota má til að greiða fyrir aðgerð eða næringarráðgjöf . Af hverju að fara í aðgerð í Klíníkinni ? Allt einnota efni í aðgerð einungis frá bestu framleiðendum ( Medtronic eða Ethicon ) . Reynslumikið starfsfólk . Þú færð ítarlegt mat á því hvaða aðgerð hentar þér best miðað við þyngd og aðra sjúkdóma - einungis er boðið upp á aðgerðir sem eru viðurkenndar alþjóðlega sem árangursríkar í dag . Við gefum okkur góðan tíma í aðgerðinni og leggjum allan okkar metnað í að tryggja sem bestan árangur . Njóttu þess að hvílast í einkaherbergi eftir aðgerðina . Þú getur haft aðstandenda hjá þér . Góð eftirfylgni - sérstaklega ef upp koma stærri eða minni vandamál eftir aðgerð . Samkvæmt mörgum rannsóknum skila hefðbundnar meðferðir við offitu eins og breytt mataræði og aukin hreyfing sjaldan langtíma árangri og yfirleitt er árangur slíkra meðferða genginn til baka á innan við 5 árum . Það sama á við um notkun þeirra lyfja , sem eru eða hafa verið á markaði – annars vegar er árangur lyfjameðferðarinnar óverulegur og fólk nær ekki að halda áunnum árangri í langan tíma . Offituaðgerðir hafa enn sem komið er reynst vera eina meðferðin , sem gefur langtíma árangur með lægri líkamsþyngd og góðum áhrifum á fylgisjúkdóma offitunnar . Hefðbundin hjáveita Magahjáveituaðgerð hefur verið algengasta offituaðgerðin undanfarin ár . Yfir 20 ára reynsla er á þessari tegund offituaðgerða og nú er um helmingur allra slíkra aðgerða framkvæmdar á þennan hátt . Í aðgerðinni er maganum skipt í tvo hluta , lítinn magapoka sem rúmar ekki nema um 20 ml ( á stærð við golfkúlu ) . Mjógirni er síðan tengt upp á þennan magapoka og þar með er veitt fram hjá stærri hluta magans , skeifugörn og efsta hluta mjógirnis . Ári eftir aðgerðina getur þú gert ráð fyrir því að stærstur hluti yfirþyngdarinnar sé horfinn . Til lengri tíma litið mátt þú gera ráð fyrir að losna við 65 - 75% yfirþyngdar . Til að tryggja varanlegan árangur er nauðsynlegt að breyta lífsstíl og mataræði . Eftir aðgerð er líklegt að þú þolir illa kolvetni og fituríkar máltíðir sem geta valdið losun ( dumping ) . Þér líður betur á próteinríku fæði og grænmeti . Eftir þessa aðgerð eru áhrif áfengis meiri og misnotkun getur leitt til alkóhólisma . Fólki með alvarlega átröskun er almennt ekki ráðlagt að fara í offituaðgerð . Samhliða þyngdartapi hefur magahjáveituaðgerð kraftmikil áhrif á heilsuna . Yfir helmingur sjúklinga með sykursýki gerð 2 læknast og getur hætt að nota sykursýkilyf . Aðgerðin hefur auk þess mjög jákvæð áhrif á hjarta - og æðasjúkdóma , minnkar hættu á myndun margra tegunda krabbameins og fækkar snemmbærum dauðsföllum . Um 80% sjúklinga læknast af kæfisvefni . Konur sem hafa ekki getað eignast börn verða oft frjóar eftir aðgerðina . Mundu eftir getnaðarvörn ! Liðverkir minnka og almenn lífsgæði aukast . Mini-hjáveita / / Mini-hjáveita er eitt nýjasta afbrigði offituaðgerða . Árangur hennar á yfirþyngd og efnaskiptasjúkdóma eins og sykursýki af gerð 2 er sambærilegur við hefðbundna hjáveituaðgerð ( gastric bypass ) . Aðgerðin er einfaldari en hefðbundin hjáveituaðgerð og sem dæmi er einungis gerð ein tenging í stað tveggja . Minni hætta er á ákveðnum tegundum fylgikvilla eins og losun ( dumping ) og garnaflækju . Ári eftir aðgerðina getur þú gert ráð fyrir því að stærstur hluti yfirþyngdarinnar sé horfinn . Til lengri tíma litið mátt þú gera ráð fyrir að losna við 65 - 75% yfirþyngdar . Til að tryggja varanlegan árangur er nauðsynlegt að breyta lífsstíl og mataræði . Eftir aðgerð er líklegt að þú þolir illa kolvetni og fituríkar máltíðir sem geta valdið losun ( dumping ) . Þér líður betur á próteinríku fæði og grænmeti . Eftir þessa aðgerð eru áhrif áfengis meiri og misnotkun getur leitt til alkóhólisma . Fólki með alvarlega átröskun er almennt ekki ráðlagt að fara í offituaðgerð . Samhliða þyngdartapi hefur magahjáveituaðgerð kraftmikil áhrif á heilsuna . Yfir helmingur sjúklinga með sykursýki gerð 2 læknast og getur hætt að nota sykursýkilyf . Aðgerðin hefur auk þess mjög jákvæð áhrif á hjarta - og æðasjúkdóma , minnkar hættu á myndun margra tegunda krabbameins og fækkar snemmbærum dauðsföllum . Um 80% sjúklinga læknast af kæfisvefni . Konur sem hafa ekki getað eignast börn verða oft frjóar eftir aðgerðina . Mundu eftir getnaðarvörn ! Liðverkir minnka og almenn lífsgæði aukast . Magaermi er orðin algengasta offituaðgerðin og hefur verið framkvæmd í yfir 10 ár . Árangurinn er heldur minni í samanburði við magahjáveituaðgerð en aðgerðin hefur samtímis vissa kosti . Líkurnar á ákveðnum langtímafylgikvillum eru minni en við hefðbundna hjáveituaðgerð og má þar helst nefna hættuna á garnaflækju . Sjúklingar fá síður losun ( dumping syndrome ) . Við magaermi er 85 - 90% magans fjarlægður og eftir verður grannur " banana-formaður " magi sem er innan við 100 ml að rúmmáli . Ekki er gerð nein tenging eða hjáveita á smágirni . Hættan á næringarskorti er því minni en við hjáveituaðgerðir . Aðgerðin læknar í mörgum tilvikum ýmsa fylgisjúkdóma offitunnar eins og sykursýki gerð 2 , hjarta - og æðasjúkdóma , krabbamein og kemur í veg fyrir ótímabær dauðsföll . Eins eykur hún lífsgæðin verulega vegna minna álags á berandi liði og margir sjúklingar læknast af kæfisvefni . Myndband / / Útskýring á magaerma aðgerð ( gastric sleeve ) Einn af meðferðarmöguleikum alvarlegrar offitu er varanleg minnkun magarúmmáls með aðgerð þar sem hluti magasekksins er varanlega fjarlægður . Myndband / / Útskýring á magahjáveituaðgerð ( gastric bypass ) Einn af meðferðarmöguleikum alvarlegrar offitu er magahjáveituaðgerð .